Այս բարեգործութեան առընթեր ան հաւատարիմ սպասարկողն էր Տիրոջ Սեղանին։ Անձայն անշշուկ, եկեղեցիներու անուան տօնախմբութեան նախօրեակներուն Ս. Սեղանը կը պատրաստէր ծաղիկներով ու պատշաճ զարդարանքներով։ Թոփգաբուի Ս. Նիկողայոս եկեղեցւոյ կամարներուն ներքեւ իր սիրայօժար ծառայութեամբը վառ կը պահէր եկեղեցւոյ կանթեղը, օժանդակ հանդիսանալով եկեղեցւոյ պարտաճանաչ երէցին։